ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทานหรือสัญญาการให้บริการโทรศัพท์เคลื่อนที่(ฉบับที่ ๒) โดยที่เป็นการสมควรแก้ไขเพิ่มเติมประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖เพื่อรักษาผลประโยชน์ของรัฐและสาธารณะ และให้เป็นไปตามคำสั่งคณะรักษาความสงบแห่งชาติฉบับที่ ๙๔/๒๕๕๗ เรื่องการระงับการดำเนินการตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม ลงวันที่ ๑๗ กรกฎาคม ๒๕๕๗ซึ่งสั่งให้คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติชะลอการดำเนินการเกี่ยวกับการประมูลคลื่นความถี่เพื่อการกิจการโทรคมนาคมออกไปเป็นระยะเวลาหนึ่งปีนับแตวันที่มีคำสั่งนี้โดนในระหว่างการชะลอการดำเนินการดังกล่าว ให้คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ คุ้มครองผู้ใช้บริการเป็นการชั่วคราวให้ผู้ใช้บริการได้รับประโยชน์และการใช้บริการได้อย่างต่อเนื่องปราศจากข้อจำกัดในช่วงเวลาเปลี่ยนผ่านการสิ้นสุดสัมปทานและคุ้มครองประโยชน์สาธารณะ พร้อมกันนี้ให้ดำเนินการแก้ไขเพิ่มเติมกฎหมาย ออกกฎระเบียบ ประกาศหรือคำสั่งที่เกี่ยวข้อง หรือแก้ไชปรับปรุง หรือยกเลิกกฎ ระเบียบประกาศ หรือคำสั่งที่เกี่ยวข้อง เพื่อรองรับการดำเนินการให้เป็นไปโดยโปร่งใสเป็นธรรม และสามารถตรวจสอบได้อันจะทำให้การดำเนินการของหน่วยงานที่เกี่ยวข้องเป็นไปอย่างมีประสิทธิภาพเกิดประสิทธิภาพสูงสุด และสอดคล้องกับแนวนโยบายการใช้จ่ายงบประมาณของรัฐโดยคำนึงถึงความมั่นคงของรัฐและประโยชน์สาธารณะอาศัยอำนาจตามความในมาตรา ๒๗ (๔) (๖) (๗) (๑๓) และ (๒๔)มาตรา ๒๙ ประกอบกับมาตรา ๘๓ และมาตรา ๘๔แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๑๕ และมาตรา ๒๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔ คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติจงแก้ไขเพิ่มเตืมมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน หรือสัญญาการให้บริการโทรศัพท์เคลื่อนที่ไว้ ดังต่อไปนี้ข้อ ๑ประกาศนี้ให้ใช้บังคับกับผู้ให้บริการที่เข้าสู่มาตรการคุ้มครองผู้ใช้บริการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน หรือสัญญาการให้บริการโทรศัพท์เคลื่อนที่ พ.ศ. ๒๕๕๖เว้นแต่ผู้ให้บริการที่เข้าสู่มาตรการคุ้มครองผู้ใช้บริการอยู่ก่อนที่ประกาศนี้มีผลใช้บังคับแล้วให้ปฏิบัติตามข้อกำหนดเดิมต่อไปจนกว่าจะสิ้นสุดระยะเวลาความคุ้มครองข้อ ๒ให้ยกเลิกความใน (๔) ของข้อ ๖ ของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖ และให้ใช้ความต่อไปนี้แทน(๔) ประชาสัมพันธ์แจ้งเงื่อนไขความคุ้มครองกำหนดระยะเวลาสิ้นสุดความคุ้มครองและบริการคงสิทธิเลขหมายโทรศัพท์เคลื่อนที่ให้ผู้ใช้บริการทราบอย่างต่อเนื่องตามที่กำหนดในแผนงานตามข้อ๕ (๒) ตลอดจนประชาสัมพันธ์เพื่อให้ผู้ใช้บริการโอนย้ายออกจากระบบไปยังผู้ให้บริการโทรศัพท์เคลื่อนที่รายอื่นและประชาสัมพันธ์ในเรื่องอื่นใดที่เกี่ยวข้องกับการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน หรือสัญญาการให้บริการโทรศัพท์เคลื่อนที่ตามที่คณะกรรมการกำหนดข้อ ๓ให้เพิ่มความต่อไปนี้เป็นข้อ ๖/๑ ของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖ข้อ ๖/๑การดำเนินการเกี่ยวกับเลขหมายโทรคมนาคมให้เป็นไปตามประกาศเกี่ยวกับหลักเกณฑ์การจัดวรรและบริหารเลขหมายโทรคมนาคมแต่ในกรณีที่ยังไม่มีข้อกำหนดเป็นการเฉพาะเกี่ยวกับการคืนเลขหมายโทรคมนาคมและการชำระค่าธรรมเนียมเลขหมายโทรคมนาคมในช่วงระยะเวลาคุ้มครองให้ผู้ให้บริการสามารถคืนเลขหมายโทรคมนาคมที่ยังไม่ใช้งานมายังคณะกรรมการได้และให้ชำระค่าธรรมเนียมเฉพาะเลขหมายโทรคมนาคมที่มีการใช้งาน ทั้งนี้ ตามที่คณะกรรมการกำหนดข้อ ๔ให้ยกเลิกความในวรรคหนึ่งของข้อ ๗ ของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน หรือสัญญาการให้บริการโทรศัพท์เคลื่อนที่ พ.ศ. ๒๕๕๖และให้ใช้ความต่อไปนี้แทนในช่วงระยะเวลาคุ้มครองให้ผู้ใช้บริการเป็นผู้รับชำระเงินรายได้จากการให้บริการแทนรัฐโดยแยกบัญชีการรับเงินไว้เป็นการเฉพาะแล้วรายงานจำนวนเงินรายได้และดอกผลที่เกิดขึ้นซึ่งได้หักต้นทุนค่าใช้โครงข่ายค่าธรรมเนียมเลขหมายโทรคมนาคม ต้นทุนค่าใช้จ่ายในการบริหารจัดการต้นทุนค่าใช้จ่ายอื่นที่จำเป็นในการให้บริการและค่าใช้จ่ายในการจัดให้มีผู้ตรวจสอบบัญชีในการรับรองความถูกต้องของข้อมูลรายงานรายได้ ค่าใช้จ่าย และดอกผลแล้วส่วนที่เหลือให้นำส่งสำนักงานเพื่อตรวจสอบก่อนนำส่งเป็นรายได้แผ่นดินต่อไปโดยผู้ให้บริการจะต้องจัดให้มีผู้ตรวจสอบบัญชีที่มีผู้ให้บริการเสนอมาและคณะกรรมการให้ความเห็นชอบในการรับรองความถูกต้องของข้อมูลรายงาน รายได้ ค่าใช้จ่าย และดอกผลด้วย ทั้งนี้เงินรายได้จากการให้บริการที่ต้องนำส่งเป็นรายได้แผ่นดินจะต้องมีจำนวนไม่น้อยกว่าอัตราร้อยละของส่วนแบ่งรายได้ที่ผู้ให้บริการเคยนำส่งภายใต้สัญญาสัมปทานณ วันสุดท้ายก่อนสิ้นสุดสัญญาสัมปทานข้อ ๕ให้เพิ่มเติมความต่อไปนี้เป็นวรรคสามของข้อ ๗ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖การจัดทำรายงานจำนวนรายได้และดอกผล การนำส่งรายงานตลอดจนการกำหนดเวลาในการนำส่งรายได้ตามวรรคหนึ่ง ให้เป็นไปตามที่คณะกรรมการกำหนดข้อ ๖ให้ยกเลิกความในวรรคสองของข้อ ๙ ของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน หรือสัญญาการให้บริการโทรศัพท์เคลื่อนที่ พ.ศ. ๒๕๕๖และให้ใช้ความต่อไปนี้แทนผู้ให้บริการมีหน้าที่จะต้องแจ้งถึงวันหยุดให้บริการแก่ผู้ใช้บริการล่วงหน้าไม่น้อยกว่าเก้าสิบวันหรือตามระยะเวลาที่คณะกรรมการกำหนดแต่ต้องไม่น้อยกว่าสามสิบวันก่อนที่ผู้ให้บริการจะหยุดให้บริการข้อ ๗ให้ยกเลิกความในวรรคสองของข้อ ๑๐ ของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาต สัมปทานหรือสัญญาการให้บริการโทรศัพท์เคลื่อนที่ พ.ศ. ๒๕๕๖ และให้ใช้ความต่อไปนี้แทนในกรณีที่ผู้ให้บริการมีเงินค้างชำระแก่ผู้ใช้บริการตามวรรคหนึ่งผู้ให้บริการต้องคืนเงินนั้นแก่ผู้ใช้บริการทั้งนี้ การคืนเงินให้เป็นไปตามประกาศคณะกรรมการกิจการโทรคมนาคมแห่งชาติเรื่อง มาตรฐานของสัญญาให้บริการโทรคมนาคม พ.ศ. ๒๕๔๙ ข้อ ๓๔และผู้ให้บริการต้องจัดส่งข้อมูลอิเล็กทรอนิกส์และข้อมูลลายลักษณ์อักษรเกี่ยวกับรายละเอียดของผู้ใช้บริการข้อมูลจำนวนเงินคงเหลือในระบบของแต่ละเลขหมายแก่สำนักงานภายในสามสิบวันนับแต่วันสิ้นสุดระยะเวลาความคุ้มครองข้อ ๘[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๗ กันยายน พ.ศ. ๒๕๕๘พลอากาศเอก ธเรศ ปุณศรีประธานกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติปิติวรรณ/จัดทำ๑๕ มิถุนายน๒๕๖๑[๑] ราชกิจจานุเบกษาเล่ม ๑๓๒/ตอนพิเศษ ๒๒๕ ง/หน้า ๔/๒๑ กันยายน ๒๕๕๘